b'\n_START_ARTICLE_\n\xc5\xa0inajus\n_START_PARAGRAPH_\n\xc5\xa0inajus (jap. \xe7\xab\xb9\xe5\x88\x80 \xe3\x81\x97\xe3\x81\xaa\xe3\x81\x84)\xc2\xa0\xe2\x80\x93 bambukinis kalavijas, kendo treniruot\xc4\x97se pakei\xc4\x8diantis japoni\xc5\xa1k\xc4\x85 kalavij\xc4\x85. \xc5\xa0inajai naudojami ir kituose japoni\xc5\xa1kuose kovos menuose, bet ten jie gali b\xc5\xabti kiek skirtingos formos._NEWLINE_Kendo kovotojai (kendokos) paprastai naudoja vien\xc4\x85 \xc5\xa1inaj\xc5\xb3 (tai vadinamasis itto stilius). Re\xc4\x8diau jie naudoja du \xc5\xa1inajus\xc2\xa0\xe2\x80\x93 tai ni-t\xc5\x8d stilius, atsirad\xc4\x99s i\xc5\xa1 fechtavimo dviem kalavijais mokykl\xc5\xb3, toki\xc5\xb3 kaip Hy\xc5\x8dh\xc5\x8d Niten Ichi-ry\xc5\xab. Ni-t\xc5\x8d stiliaus kendokos naudoja ilg\xc4\x85 \xc5\xa1inaj\xc5\xb3 dait\xc5\x8d ir trumpesn\xc4\xaf sh\xc5\x8dt\xc5\x8d._NEWLINE_\xc5\xa0inajai buvi sukurti tam, kad pakeist\xc5\xb3 bokenus, gamintus i\xc5\xa1 vientiso medienos gabalo, ir suma\xc5\xbeinti rimt\xc5\xb3 traum\xc5\xb3 skai\xc4\x8di\xc5\xb3 treniruot\xc4\x97se.\n_START_SECTION_\nKonstrukcija\n_START_PARAGRAPH_\n\xc5\xa0inajai savo forma ir dyd\xc5\xbeiu n\xc4\x97ra vienodi. Suaugusiesiems skirti \xc5\xa1inajai b\xc5\xabna didesni, paaugliams\xc2\xa0\xe2\x80\x93 ma\xc5\xbeesni ir lengvesni._NEWLINE_\xc5\xa0inajus yra sudarytas i\xc5\xa1 keturi\xc5\xb3 juost\xc5\xb3 (take), sutvirtint\xc5\xb3 trimis odiniais sutvirtinan\xc4\x8diais elementais: galo tvirtikliu (saki-gawa), rankenos tvirtikliu (tsuka-gawa) ir vidurinis tvirtikliu (nakayui). Vidurinis tvirtiklis b\xc5\xabna ties riba tarp priekinio ir vidurinio \xc5\xa1inajaus tre\xc4\x8ddali\xc5\xb3 (be rankenos). Visi tvirtikliai sutvirtinami virvele (tsuru). \xc5\xa0inajaus dalis tarp pirmojo ir vidurinio tvirtikli\xc5\xb3 yra skirta sm\xc5\xabgiavimui, ji vadinama datotsu-bu._NEWLINE__NEWLINE_\xc5\xa0inajaus juost\xc5\xb3 galus sujungia ir special\xc5\xabs kam\xc5\xa1\xc4\x8diai: plastikinis saki-gomu priekyje, po priekini\xc5\xb3 tvirtikliu, o metalinis chigiri\xc2\xa0\xe2\x80\x93 po rankenos tvirtikliu._NEWLINE_Cuba (tsuba) u\xc5\xbemaunama ties vieta, kur baigiasi rankenos tvirtiklis ir prasideda juostos. Cub\xc4\x85 tvirtina \xc5\xbeiedas tsuba-dome._NEWLINE_\xc5\xa0inajus paprastai daro i\xc5\xa1 d\xc5\xbeiovinto bambuko juost\xc5\xb3. Kartais bambukas b\xc5\xabnas r\xc5\xabkomas ar mirkomas dervoje. \xc5\xa0iais laikais kaip \xc5\xa1inaj\xc5\xb3 \xc5\xbealiava naudojami ir angliaplastikis, kiti armuoti plastikai bei kitos leistos med\xc5\xbeiagos.\n_START_SECTION_\nPrie\xc5\xbei\xc5\xabra\n_START_PARAGRAPH_\n\xc5\xa0inajai turi b\xc5\xabti pri\xc5\xbei\xc5\xabrimi, kad nekelt\xc5\xb3 pavojaus naudotojui bei aplinkiniams. Prie\xc5\xa1 naudojim\xc4\x85 ir po jo \xc5\xa1inajus turi b\xc5\xabti ap\xc5\xbei\xc5\xabrimas, kad neb\xc5\xabt\xc5\xb3 suskeld\xc4\x97j\xc4\x99s, netur\xc4\x97t\xc5\xb3 atplai\xc5\xa1\xc5\xb3. Pirmiausia ap\xc5\xbei\xc5\xabrima datotsu-bu sritis, kad netur\xc4\x97t\xc5\xb3 atplai\xc5\xa1\xc5\xb3. Tai svarbu, kadangi bambukin\xc4\x97s atplai\xc5\xa1os gali lengvai su\xc5\xbeeisti. Tvirtikliai turi b\xc5\xabti sveiki ir tvirtai apri\xc5\xa1ti. Svarbu, kad galo tvirtiklis tvirtai laikyt\xc5\xb3si, kad nenusimaut\xc5\xb3 treniruot\xc4\x97s metu. Vidurinis tvirtiklis irgi turi tvirtai laikytis, kad nesisukt\xc5\xb3._NEWLINE_Nenaudojami \xc5\xa1inajai laikomi pastatyti prie sienos, rankena \xc4\xaf apa\xc4\x8di\xc4\x85._NEWLINE_Kai \xc5\xa1inajus guli ant \xc5\xbeem\xc4\x97s, laikoma etiketo pa\xc5\xbeeidimu per\xc5\xbeengti per j\xc4\xaf.'